divu, predsa si nechcela pokaziť Vianoce, keď sa na Deň vďakyvzdania rozhádala a nakonec i rozišla so svojim bývalým priateľom Bobom Schneiderem. Tým šťastným nie je nikto iný, než Ben Affleck (29).
Mezi hereckými kolegami tak rozkvitla snáď veľká láska prinášajúca obom toľko potrebnú hojivú náplasť. Benovi nová známosť pomôže zabudnúť na protialkoholické liečenie a dodá mu silu začať lepší a liehu zbavený život. Sandra narazila na nezmieriteľné rozdiely medzi ňou a jej bývalým, známy spevákom Bobom, a tiež sa z nich údajne potrebuje vyliečiť. Po prvý raz sa títo dvaja stretli pri filme v roku 1999 pri natáčaní. Nanečisto si vtedy vyskúšali rolu milencov v snímke Forces Of Nature. Fikcia sa po dvoch rokoch zrkadlí v realite, lebo podľa svedkov, ktorí hviezdnu dvojicu stretli, už niet smutných a ranených sŕdc.
Richard Gere sa pri výbere partnerky nepozerá na vek, ale na osobnosť
New York (TASR) - Americkému hercovi Richardovi Geremu pri výbere partnerky vekový rozdiel neprekáža. Jediné, čo ho zaujíma, sú osobnostné kvality.
"Či je vzťah dobrý alebo nie, vôbec nezávisí od veku. Som si istý, že nikto by nič nepovedal, keby som chodil s oveľa mladšou ženou, stále však uprednostňujem ženy na konci tridsiatky. Majú mladistvé vyžarovanie a zároveň zmysel pre zodpovednosť," tvrdí 52-ročný herec.
Gereho manželstvo s topmodelkou Cindy Crawfordovou sa rozpadlo v roku 1991. Teraz je šťastne ženatý s bývalým Bondovým dievčaťom Carey Lowellovou, ktorá vo februári oslávi 41 rokov. Herec dodáva, že u žien má rád také vlastnosti, akými sú čestnosť, citlivosť a prirodzenosť, ktoré ho priťahujú viac ako dokonalá postava.
Jim Carrey hľadá lásku na celý život
Los Angeles (TASR) - Hoci je americký komik Jim Carrey známy svojimi žartmi, s láskou to myslí vážne a jedného dňa by sa chcel zaľúbiť natrvalo.
"Láska ma veľa krát zrazila na kolená. Je to pre mňa záhada. Je to niečo, čo veľmi oceňujem a doteraz som to nenašiel. Nebol som schopný udržať si ju, a chcel by som," tvrdí 39-ročný herec. Carrey má za sebou už dve nevydarené manželstvá s herečkami Lauren Hollyovou a Reneé Zellwegerovou. Podľa jeho vlastných slov film The Majestic (Veľkolepý), ktorý príde do amerických kín v piatok, hovorí o tom, kde sa v živote nachádza. Carrey si tu zahral diskriminovaného hollywoodskeho spisovateľa, ktorý stratí pamäť a prijmú ho obyvatelia istého malého mestečka.
Najdôležitejšie správy z východu Slovenska čítajte na Korzar.sme.sk.